KBANK เปิดตัวนวัตกรรมใหม่ซื้อของผ่านตู้ด้วยบัตรเพย์เวฟ
KBANK ร่วมเปิดตัวให้บริการเครื่องจำหน่ายสินค้าอัตโนมัติรุ่นใหม่ (Vending Service) ที่ให้ผู้บริโภคสามารถซื้อสินค้าในตู้โดยใช้บัตรเครดิตหรือบัตรเดบิต วีซ่า เพย์เวฟ จากทั่วโลกแตะที่เครื่องเพื่อชำระค่าสินค้าได้เป็นครั้งแรกในประเทศไทย
17 เม.ย. 2558


นายอมร สุวจิตตานนท์ ผู้อำนวยการฝ่ายอาวุโส ฝ่ายบริหารผลิตภัณฑ์การชำระเงินลูกค้าบุคคลและปริวรรตเงินตราต่างประเทศ ธนาคารกสิกรไทย จำกัด (มหาชน) หรือ KBANK ร่วมเปิดตัวให้บริการเครื่องจำหน่ายสินค้าอัตโนมัติรุ่นใหม่ (Vending Service) ที่ให้ผู้บริโภคสามารถซื้อสินค้าในตู้
โดยใช้บัตรเครดิตหรือบัตรเดบิต วีซ่า เพย์เวฟ จากทั่วโลกแตะที่เครื่องเพื่อชำระค่าสินค้าได้เป็นครั้งแรกในประเทศไทย นำร่องติดตั้งเครื่องดังกล่าวภายในสนามบินสุวรรณภูมิเป็นแห่งแรกเพื่ออำนวยความสะดวกให้แก่นักท่องเที่ยวในการซื้อของขบเคี้ยวและเครื่องดื่มผ่านเครื่องจำหน่ายสินค้าอัตโนมัติโดยไม่ต้องใช้เงินเหรียญ ณ สนามบินสุวรรณภูมิ เมื่อเร็ว ๆ นี้